ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ru ky ky ky ky ky ky ru ky ru hu ru ky ru ky ru ce ru ky ru ky ru ru ru ru ky ru ky bg ky ru ru ru ky ru ky ru ky ru ky ru ky ky ru ky ru av ru be ru ru ru ky ru ky ru ky ru ru ru
"Агым", 06.11.09 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ооз желинен оңой нерсе жок
Карабы, акпы мышык чычкан кармаса болбодубу
Президенттин уулу Максим БАКИЕВдин Өнүгүү, инвестиция жана инновация боюнча борбордук агенттиктин башчысы болуп дайындалышын коомчулук ар түрдүү кабыл алды. Кээ бирөөлөр үй-бүлөлүк башкаруу ачыкка чыкты десе, бир даары президент жоопкерчиликти толугу менен мойнуна алды деп белгилешти.
Азыркы КМШ өлкөлөрүнүн президенттеринин үй-бүлөлөрү жөнүндө ар түрдүү кептер айтылат. Атургай Путиндин кызы жөнүндө да сөз чыга баштады. Бир ай мурда Франция президенти Н.Саркозинин баласы өлкөнүн мамлекеттик ири финансылык компаниясына жетекчиси болду. Бул сөз Азия жана КМШ өлкөлөрүндө уу-дуу кеп болгону менен Европанын өзүндө кадыресе көрүнүш катары кабылданды. Ал эми Максим Бакиевдин жаңы кызматка дайындалышына көпчүлүктүн бүшүркөшүнүн жөнү бар. Себеби, туңгуч президент Аскар Акаевдин уулу Айдардын жоруктары ушул күнгө чейин айтылып келет. Ошондон улам президенттин уулу десе эл чочуп калган. Элдин аң-сезиминен президенттин балдары басып алуу, тартып алууну гана билишет деген ой өчө элек.
Жаңы түзүлгөн өнүгүү, инвестиция жана инновация агенттиги экономиканы кайра түзүү, бизнес жана ишкерлик чөйрөсүнө инвестиция тартуу менен алектенет. Буга чейин сырттан келген 2 млрд. доллардын дайынын таппай калганбыз. Анткени эч ким жоопкерчиликти мойнуна албаган. Жеп-ичүүнү өздөштүргөндөр бардыгын өкмөткө шылтап четке чыга берерин турмуш көп жолу ырастады.
Эми мындан ары эл сырттан келген каражаттардын дайынын кимден суроону билет. Президент К.Бакиев азыркы реформада кадрларды жаңылоого басым жасабады. Тескерисинче, көпчүлүк чиновниктер жалаң өз кызыкчылыгын ойлоп, эл кызыкчылыгына маани бербегенин, коррупциянын дагы эле өсүп баратканын белгиледи. Демек, президент бардык эле чиновниктерге ишене бербейт.
Ал эми жаңы түзүлгөн агенттиктин жетекчилеринин билдиргенине караганда, алар ипотекалык компания түзүп, турак жай курууну чындап баштамакчы. Борборго, региондорго кандай көлөмдө курулары так айтылды. Экинчиси, айыл тургундарына жана фермерлерге микрокредиттик система түзүү. Бул долбоор жалпы республиканын аймагын камтыйт. Үчүнчүсү, лизинг компаниясын түзүп, агроөнөр жайын техника менен камсыздоо. Төртүнчүсү, "Агропродкорпорациянын" ишмердүүлүгүн кеңейтүү.
Мурда Максим Бакиев жөнүндө ар кандай айың кеп айтылып келсе, эми мындан ары анын ар бир кадамы коомчулук көзүндө болот. Мүнөзүн, билимин, адамдык сапатын жакындан билүүгө мүмкүнчүлүк түзүлдү. Азырынча биз анын Кыргыз-Славян университетин кызыл диплом менен аяктаганын, бизнес менен алектенгенин гана билебиз. Ал эми анын орунбасарлары А.Дикамбаев, У.Ташбаев, А.Елисеев жаш кадрлар катары мамлекеттик органдарда иштешкен. Максим Бакиев менен алар көптөн бери кызматташып жүргөнү маалым. Буга чейин өкмөттө иштеп, бир катар экономикалык программаларды түзүүгө катышкан Учкун Ташбаевди экономикалык чөйрө жакшы тааныйт.
Ошентип президент өз уулу менен анын үч орунбасарына ишеним артты. Муну менен ал Кыргызстандын жана кыргыз элинин алдында чоң жоопкерчиликти мойнуна алды. Эми коомчулук Максим Бакиевдин эмне кылып жатканын күн сайын көрүп турат. Бир чети ал көмүскөдө туруп башкарып жатат деген токонаалаттан арылды десек болот. Айрыкча анын бул кызматка келиши жаштар арасында зор колдоого алынды.
Президенттин уулунун жоопкер-чиликтүү мамлекеттик кызматка келишин коомдук аң-сезим кабыл алалбай жатканы менен, өлкөдө мурда болуп көрбөгөндөй өзгөрүүлөр, тобокел иштер башталганын аңдагандар да болууда. Мындай кадамды кабыл албагандарды да, кабыл алгандарды да, көз карашын билгизбей сынап тургандарды да азырынча бир гана нерсе - президент реформа жасоого чектеген мөөнөт кармап турат. Эгерде берилген мөөнөт ичинде айтылгандардын жок дегенде үчтөн бири аткарылбаса, натыйжасы кандай болорун бардык тараптар сезип турат.
Карабы, акпы мышык чычкан кармаса болбодубу
Президенттин уулу Максим Бакиевдин Өнүктүрүү, инвестиция жана инновация боюнча борбордук агенттиктин башчылыгына дайындалышына кандай карайсыз?
Айылчы САРЫБАЕВ, экономика илиминин доктору, профессор:
- Өлкө жетекчиси кимди кайсы кызматка коерун өзү чечет. Ага кийлигишкенге эч кимдин акысы жок. Президент уулунун акыл көрөңгөсүнө, жөндөмүнө карап ушу кызматка дайындагандыр. Бу жигитке баа берүү азырынча эртелик кылат. Иштеп көрсүн, билим деңгээли, айрыкча, экономика жаатында мүмкүнчүлүгү, тажрыйбасы канча экенин далилдесин. Ошондо гана тараза ташына салганыбыз оң.
Амангелди МУРАЛИЕВ, коомдук ишмер:
- Мамлекеттик башкаруу системасын жаңылоо саясатын жүзөгө ашыруу үчүн эскиче ойлонуп иштеген карт чиновниктерден арылыш зарыл. Алардын ордун жаш, жаңы кадрлар ээлеши талапка ылайык. Мындан улам, К.Бакиев бардыгын эсеп-чотко алып, уулун Өнүктүрүү агенттигине алып барды окшойт. Менимче, өлкө жетекчисинин мындай кадамын колдошубуз абзел. Себеби, Максим Бакиев экономика, бизнес чөйрөсүндө тажрыйбасы бар. Чет өлкөлүк инвесторлор менен тыгыз алака түзө аларына ишенем. Атасы ушундай тобокелчиликке барып аткан соң, аны эл алдында уяткарбаш үчүн жанталаша иштесе керек.
- Мен билгенден, Максим Бакиев Кыргызстандагы саналуу топ-менеджерлердин бири. Эл аралык деңгээлдеги чоң бизнесмендердин катарында. Андыктан, бу жерде корко турган маселе жок. Айтты-айтпады дээрсиңер, жарым же бир жыл аралыгында өлкөбүздө чоң өзгөрүүлөр болот. Мына ошондо М.Бакиевди жогорку кызматка дайындоо чечими туура болгондугуна ынанасыңар. Демек, президенттин бул чечимин колдош гана керек.
Улан МЕЛИСБЕК, Мамлекеттик интеллектуалдык менчик кызматынын жетекчиси:
- Кадрдык жүрүштөрдүн натыйжасында жооптуу кызматтарга жаш адистер келди. Мына ошолордун бири - Максим Бакиев. Менин жеке баамымда, Максим Бакиев билимдүү, экономика тармагын мыкты билген адис. Демек, ал президенттин уулу катары эмес, Кыргызстандын жараны катары алгылыктуу эмгек өтөшү керек.
Азыр көп эле адам март окуясы боюнча өзүн баатыр көрсөтүп, төш кагып атышпайбы. А чындай келгенде, революцияны жүзөгө ашырууда Максим Бакиевдин түздөн түз салымы бар. Ушул факт Максим Курманбековичтин чечкиндүүлүгүн, кайраттуулугун айгинелеп турат. Ага окшогон жаш кадрлар бийлик структурасына келсе, мамлекетибиздин ирденишине зор өбөлгө түзүлөт.
Рыскелди МОМБЕКОВ, "Эл сөзү" гезитинин башкы редактору:
- Буга чейин мамлекет башчысын "бир дагы ишке жооп бербейт. Бардыгын өкмөт менен парламентке шылтайт" деп сындап келгенбиз. Анүстүнө, Максим Бакиев туурасында айың кептер оголе көп айтылып жүрөт... Эми минтип ойду-тоону айта албайбыз. Курманбек Бакиев уулун жооптуу кызматка дайындоо аркылуу кулак ысыткан ушактарга чекит коюп, чоң тобокелчиликке барды. Президенттин мындай кадамын туура баалайм жана колдойм. Ханзаада ата ишенимин актап, карапайым калк үчүн зор эмгек өтөшү керек. Анда бу бийликтин аброю артып, келечеги кең болот…
кыргыз тилиндеги гезит "Агым"
email • архив • редакция
Эртең маалымат жана басма сөз күнү
Турсунбаев Америкага эмнеге баргысы келбейт?
Будур-будур тоолордон Бука минип мен келдим…
Карабы, акпы мышык чычкан кармаса болбодубу
Осмонакун ИБРАИМОВ, коомдук ишмер:
"Азимбек Бекназаров - коррупционер-лердин "рекордсмени"
Парламентке кыскартуу эмес, реформа зарыл
Жараткан бирөө эле, аны бөлүшө албагандар көп
Малдүйнө алдыга озуп, жандүйнө дагы аксады
"Кыргызстандын музыкалык билим берүүсү мыкты"
КР эл артисти Замирбек ҮСӨНБАЕВ:
"Атамдын эки аялынын сүймөнчүгү болгом"
Бир өмүр чак келбес өнөр
Тып… тып… тамчы кабар
"Сумерки" фанатизми эмнеден башталды?
Атагы аалам жарган Акира Куросава
Кыргызстан бир алпты бага албайбы?